Előterjesztés Zalakaros Város Önkormányzat Képviselőtestületének 2022. március 10-én tartandó ülésére
Napirend címe: Zalakarosi Közösségi Ház és Könyvtár 2022. évi szolgáltatási és 
                            rendezvényterve 
Előterjesztést készítette: Nagy Zsuzsa, Zalakarosi Közösségi Ház és Könyvtár mb. 
                                        intézményvezető 
Tisztelt Képviselőtestület!

A közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet 3. § értelmében a feladatellátó az általa nyújtott közművelődési alapszolgáltatás megszervezéséhez éves szolgáltatási tervet készít. Az éves szolgáltatási tervét a Zalakarosi Közösségi Ház és Könyvtár, mint feladat ellátó elkészítette. A szolgáltatási terv az előterjesztés mellékletét képezi.
A Képviselőtestület 197/2021. (XII.15.) számú határozatában a Zalakarosi Közösségi Ház és Könyvtár 2022. évi munkatervét a rendezvényterv kivételével elfogadta, a döntés alapján  ezt a képviselőtestület a költségvetés elfogadása után kívánta tárgyalni. Az intézmény a részére jóváhagyott költségvetési kereteket figyelembe véve készítette el a rendezvénytervet. A rendezvényterv az előterjesztés mellékletét képezi.
Határozati javaslat:
Zalakaros Város Önkormányzata Képviselőtestülete a Zalakarosi Közösségi Ház és Könyvtár 2022. évi munkatervének részeként a 2022. évi szolgáltatási tervet valamint rendezvénytervet jóváhagyja az előterjesztés melléklete szerinti tartalommal.
Határidő:             azonnal
Felelős:               Novák Ferenc polgármester

Operatív felelős: Nagy Zsuzsa, Zalakarosi Közösségi Ház és Könyvtár mb. intézményvezető
Zalakaros 2022. február 28.
                                                                                                                     Novák Ferenc 
                                                                                                                        polgármester
Gazdasági Bizottság és a Humánpolitikai és Ügyrendi Bizottság határozata:

A bizottság a Zalakarosi Közösségi Ház és Könyvtár 2022. évi szolgáltatási terve napirend kapcsán javasolja a képviselőtestület számára az előterjesztés szerinti határozati javaslat elfogadását. 

